Twee tieners vas oor moord | Maroela Media
Argieffoto (Foto: Bruno Glätsch/Pixabay)
Twee tieners, 'n seun en 'n meisie (albei 16 jaar oud), is Dinsdagmiddag in Hillbrow in Johannesburg in hegtenis geneem op aanklag van moord.
Kapt. Xoli Mbele, woordvoerder van die polisie, het gesê die twee tieners het vermoedelik 'n 40-jarige man met 'n inspuiting vol dwelmmiddels ingespuit. "Die slagoffer het gelê en slaap ná 'n paar drankies, toe die tieners hom aangeval het."
Paramedici het die man op die toneel dood verklaar. Twee inspuitings is op die toneel gevind en sal na die forensiese laboratorium gestuur word vir verdere ondersoek.
Die verdagtes sal, weens hul ouderdom, na 'n plek van veiligheid gestuur word totdat hulle in die hof moet verskyn. Hulle sal binnekort in die Johannesburgse landdroshof verskyn.
As jy kan moor hoef jy dan mos nie na ñ plek van veiligheid geneem te word as gevolg van jou ouderdom nie? Dan het jy jouself as "nie meer kind" verklaar deur jou optrede en moet jy dalk maar saam die harde baarde agter tralies gaan sit.
Ek stem saam met jou Estelle ons regstelsel werk te sag met jeugmisdadigers. Wanneer jy met so ń persoon gesels kom jy agter hulle is al geharde misdadigers wat nog altyd weg gekom het met hul misdade deur agter hul jeugdige ouderdomme te skuil.
Mens leef in vrees elke dag. Daar is elke flippen dag iets anders.
Moord bly moord… Maar wat as dit hulle pa of Oom was waarvoor hulle gevrees het as hy drink?
niemand weet wat agter toe deure aangaan nie. Maar by gesê die kinders raak almal na my sin te besig met moord…